### Beslutningstema

I denne sag gennemgåes kommuneplanrevisionen.

### Sagsfremstilling

Kommuneplan 2017-2029 fylder fysisk ca. 1.900 A4 sider inkl. bilag, den består af 42 temaer med 220 målsætninger og 169 handlinger samt 614 kommuneplanrammer, der dækker forskellige områder i Tønder. Samlet set er 95 % af kommunens arealer berørt af kommunenplanen. Kommuneplanen revideres på baggrund af den lovpligtige planstrategi, og Kommunalbestyrelsen har med Planstrategi 2020 besluttet, at der skal ske en fuld revision af Kommuneplanen. En revision medfører ikke, at der sker en fuldstændig omskrivning af kommuneplanen, i stedet giver det Kommunalbestyrelsen mulighed for at vælge hvilke temaer, der revideres samt omfanget af revisionen.

Planstrategi 2020

Kommunes gældende Visions- og Strategiplan samt de kommunale FN’s Verdensmål og DK 2020 er udtryk for kommunalbestyrelsens politik. Disse skal kommuneplanen være symmetrisk med, så kommuneplanen afspejler og viderefører Kommunalbestyrelsens politik til næste revision. Derudover vil kommuneplanen via strukturændringer ifm. revisionen bedre afspejle brugernes behov for oplysninger. De borgerrettede temaer som bosætning og boligudvikling uddybes, så Tønder Kommune strategiske udvikling overfor borgere, investorer og andre interesserede bliver synliggjort. Øvrige mere fagspecifikke temaer samles i deres egen understruktur, så den fremtidige kommuneplan er brugervenlig og lettere tilgængelig.

Planstrategi 2020 sætter retningen for Tønder Kommunes fysiske planlægning og er opbygget om fem fokusområder: Erhvervsliv og landbrug, Turisme, Mobilitet, Bosætning samt Natur og landskab.

Kommuneplanen skal afspejle de overordet politiske visioner og bygger videre på de overstående fokusområder.

Erhvervsliv og landbrug

Der fokuseres på udviklingsmulighederne for erhverv og detailhandel ved at sikre tilstrækkeligt arealudlæg. For at sikre eksisterende virksomheder udlægges konsekvensområder omkring de vigtige produktionsvirksomheder, som begrænser muligheden for at planlægge til boliger, rekreative arealer og lignende støjfølsomme anvendelser, og dermed reducerer risikoen for miljøkonflikter.

Turisme

Der fokuseres på at understøtte rammerne for udvikling af kvaliteten af de fysiske rammer til overnatning og kulturtilbud, samt på at udnytte og udvikle de stedbundne potentialer, der er unikke for Tønder Kommune.

Mobilitet

Der fokuseres på mobiltetsplan og på at samtænke byudvikling og mobiltet, så borgerne også i fremtiden har adgang til flere transportmuligheder, som binder kommunen sammen fra syd til nord, øst til vest. Alle borgere, også funktionshæmmede, skal kunne færdes frit og have adgang kommunens tilbud og faciliteter.

Bosætning

Der fokuseres på bynær rekreativ natur og landskaber samt den strategiske planlægning for landsbyer. Sidstnævnte er et nyt lovkrav i planloven, der har til formål at sikre, at landsbyernes udvikling også adresseres af Kommunalbestyrelsen.

Natur og Landskab

Der fokuseres på biodiversitet og bevaring af de unikke landskabstræk, der er kendetegnende for vores kommune, samt på at adgangen til natur og landskab prioriteres og sikres uden at gå på kompromis med hensynet til flora og fauna.

Proces

Revisionen besluttes politisk. I løbet af foråret inviteres fagudvalg og Kommunalbestyrelsen til at fastlægge, hvordan Visions- og strategiplanen indgår i planstrategien. På baggrund af Kommunalbestyrelsens beslutning, gennemgås og opdateres fagudvalgene og Kommunalbestyrelsen om planstategiens målsætninger. Forslag til en ny planstrategi skal Kommunalbestyrelsen iht. til Planloven sende i mindst otte ugers offentlig høring. Under høringen har befolkningen mulighed for at komme med bemærkninger, og Kommunalbetyrelsen har mulighed for at indkalde og afholde offentlige møder, hvor strategien diskuteres. Efter høringen behandler adminstrationen høringssvar og sender Planstrategien til Kommunalbestyrelsen endelige vedtagelse.

Revisionen af kommuneplan indebærer

* Projektledelse af kommuneplanrevision.
* Fuld revision af Kommuneplan 2017-2029.
* Afklaring af snitflader og ejerskab af GISdata.
* Opbygning af den revideret digitale Kommuneplan.
* Gennemgå og udvælge mål og handlinger

* Udarbejdelse af en kommunikationsstrategi.
* Løbende kommunikation om proces og produkt.
* Inddragelse af Kommunalbestyrelsen og fagudvalg.
* Inddragelse af interessenter i processen.
* Indarbejde DK2020

Indarbejdelse af Planstrategiens fokusområder:

Fokusområde Planstrategi 2020 - Erhvervsliv og landbrug

Vurdering af erhvervsområder.

Fastlægning af konsekvenszoner for industri.

Revision af Større, Sammenhængende landskaber.

Giskortlægning af samlede bebyggelse i det åbne land.

Revision af de økologiske forbindelser.

Retningslinjer for solceller i det åbne land.

Detailhandels analyse og tilpasning af detailjandelsestruktur.

Fokusområde Planstrategi 2020 - Turisme

Revision af kommuneplanens turismepolitiske overvejelser.

Turismestrategi.

Gennemgå rekreative områder såsom hoteludlæg, campingpladser og sikre de er tidssvarende.

Fokusområde Planstrategi 2020 – Mobilitet

Samtænke byudviklingen og mobilitet ved at kortlægge og beskrive de fysiske mobilitetsmuligheder i de seks områdebyer, [adresse], samt landdistrikterne, så mobilitetsmulighederne kan fastholdes og mobilitetsfremende tiltag kan udbredes.

Fokusområde Planstrategi 2020 – Bosætning

Gennemgå og opdatere kommuneplanens boligrammer samt indarbejde retningslinjer for den strategiske byudvikling af de seks områdebyer og [adresse].

Udpege og beskrive de bynære rekreative arealer.

Indarbejde retningslinjer for strategisk planlægning for landsbyer.

Fokusområde Planstrategi 2020 - Natur og landskab

Sikre harmonien mellem kommunes naturudpegninger og landbrugsarealer.

Miljøvurdering af forslag til kommuneplan.

Offentlig høring og inddragelse af borger- og interessent grupper i min. otte uger.

Levering til Statens plandata system.

Kort om Kommuneplan

Kommuneplanen er bestemt af planloven og sætter rammerne for kommunens langsigtede fysiske planlægning. Hvor vi skal bygge?, hvor er der industri, landbrug og natur, samt hvordan forholdet mellem forskellige interesser og konflikter afvejes. Kommuneplanen gælder 12 år fra vedtagelsen, og opdateres løbene igennem kommuneplantillæg og/eller hvert fjerde år igennem en kommuneplanrevision. Planen består groft sagt af to dele, henholdsvis hovedstrukturen og kommuneplanrammer:

* Første del, hovedstrukturen er underopdelt i forskellige temaer. Nogle temaer skal indgå i hovedstrukturen, som eksempelvis detailhandel, skovrejsning, mfl., derudover kan der politisk udvælges temaer. Temaer i kommuneplan 2017-2029 er underopdelt i fire dele, mål og handlinger, retningslinjer, redegørelse og udpegning

  Mål og handlinger fastlægges som udgangspunkt af Kommunalbestyrelsen, men der kan også være lovbestemte målsætninger der, i henhold til planhierarkiet, skal indarbejdes. De lovbestemte målsætninger fastlægges af staten igennem landsplandirektiver eller de nationale interesser, der sammenfatter de gældende krav til kommunens planlægning.

  Retningslinjer er den administrative forvaltning af målsætninger. Kommunalbestyrelsen skal virke for kommuneplanen, men planen har ikke retsvirkning over for den enkelte borger, og retningslinjer er derfor ikke bestemmelser som paragraffer eller lokalplaner. I stedet beskriver retningslinjen, hvordan den enkelte sagsbehandler, inden for rammerne af deres respektive lovgivning, behandler den konkrete sag.

  Redegørelsen er primært en borgervendt tekst, der beskriver formålet med målsætningen, hvordan retningslinjen administreres samt forklarer overordnet om emnet. Redegørelsen bruges også af staten til at sikre, at temaet er i overensstemmelse med de nationale interesser.

  Udpegninger er den geografiske afgræsninger af temaet, de består typisk af en eller flere afgrænsninger. Sager, der behandles inden udpegningen, forholder sig til temaets mål og handlinger og retningslinjer.

* Den anden del, kommuneplanrammerne, udgør størstedelen af kommuneplanen. Hver kommuneplanramme dækker et område i kommune og styre planlægningen af området, så der eksempelvis ikke planlægges for erhverv i naturområder eller for boliger i et erhvervsområde.

### Økonomi

Planlægning finasieres generelt gennem konto 6. I forbindelse med komplexe problemstillinger kan der være behov for eksterne konsulenter, finansiering søges fra sag til sag.

### Lovgrundlag

Lov om Planlægning (planloven).

Lov om miljøvurdering af planer og programmer og af konkrete projekter (VVM).

### Fagchefen for Teknik og Plan indstiller,

at Klima, Vækst- og Udviklingsudvalget tager orienteringen til efterretning.

### Beslutning

Orienteringen taget til efterretning.